Aer Lingus teatas mullusest pea 120 miljoni euro suurusest kahjumist. Aasta varem sai Iiri lennukompanii kasumit ligi 125 miljonit eurot.
Tegevuskahjumiks märkis firma 17,6 miljonit eurot. Aer Lingus ei arva, et võiks sel aastal kasumlikult tegutseda, kuna tugeva löögi on saanud pakivedu. Reisijad reserveerivad pileteid tunduvalt hiljem ning täituvuse suurendamiseks ollakse sunnitud hindu avaldama. Aer Lingus arvestab selleks aastaks 10-protsendilise hinnalangusega.
Lennufirma tegevjuht Dermot Mannion kirjeldas eelmist aastat kui äärmiselt väljakutset esitavat. „Klientide vähenemine võtmeturgudel, nõrgenev dollar ja naelsterling ning suurenenud konkurents on pannud ettevõtte märkimisväärse surve alla,“ sõnas ta.